उत्सव का आगाज हुआ सांग के जरिए
सोनीपत | तप,बल, समर्पण, साहस, त्याग की अनूठे समावेश से अलंकृत राजा विक्रमादित्य की महान जीवनगाथा को ओपेरा फोक थियेटर के कलाकारों ने मंच पर सांग के जरिये प्रस्तुत किया। जिसकी दर्शक वर्ग ने सराहना की। जीवीएम कन्या कॉलेज में हरियाणा कला परिषद के संयोजन में प्रदेश के स्वर्ण जयंती वर्ष के अंतर्गत सात दिवसीय नाट्य एवं कला उत्सव का आगाज सांग के जरिए हुआ है। इस आयोजन की शुरुआत जीवीएम संस्था के प्रधान डा. ओपी परूथी ने किया जबकि समारोह की अध्यक्षता प्राचार्य डा. ज्योति जुनेजा ने की। थियेटर कलाकार डा. सतीश कश्यप तथा डा. संध्या शर्मा ने सांग की अनूठी प्रस्तुति देते हुए राजा विक्रमादित्य की जीवनगाथा के प्रेरक प्रसंगों को खूबसूरती के साथ दर्शाया।
bho_Deva hin_Deva